CELEX: 52010XX0331(01)
Language: mt
Date: 2010-03-31 00:00:00
Title: Id-Deċiżjoni Nru 788 tad- 9 ta’ Ottubru 2009 li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass – riżorsi naturali ta' taħt l-art kif imfisser fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-14 Silistar, li jinsab fil-blata kontinentali tar-Repubblika tal-Bulgarija u ż-żona ekonomika esklussiva tiegħu fil-Baħar l-Iswed, u li tħabbar li l-awtorizzazzjoni se tingħata abbażi ta' proċedura kompetittiva ta' sejħa għall-offerti

31.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 85/31
            
         ID-DEĊIŻJONI Nru 788
   tad-9 ta’ Ottubru 2009
   li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass – riżorsi naturali ta' taħt l-art kif imfisser fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-Blokk 1-14 Silistar, li jinsab fil-blata kontinentali tar-Repubblika tal-Bulgarija u ż-żona ekonomika esklussiva tiegħu fil-Baħar l-Iswed, u li tħabbar li l-awtorizzazzjoni se tingħata abbażi ta' proċedura kompetittiva ta' sejħa għall-offerti
   2010/C 85/12
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont it-tieni subparagrafu tal-Artikolu 5, l-Artikolu 42(1)(1) u l-Artikolu 44(3) tal-Att dwar ir-Riżorsi Naturali ta' Taħt l-Art, u b’kunsiderazzjoni għall-Artikolu 4(2)(16) u t-Taqsima 1(24a) tad-Dispożizzjoni Addizzjonali tal-Att tal-Enerġija,
   IL-KUNSILL TAL-MINISTRI IDDEĊIEDA KIF ĠEJ:
   
               1.
            
            
               Għandha tinfetaħ proċedura għall-għoti tal-awtorizzazzjoni għat-tiftix u l-esplorazzjoni taż-żejt mhux raffinat u l-gass naturali fil-Blokk 1-14 Silistar, li għandu arja tal-wiċċ ta' 6 935,57 km2 u koordinati 1 sa 11 kif speċifikat fl-Anness.
            
         
               2.
            
            
               L-awtorizzazzjoni msemmija fil-punt 1 għandha tingħata permezz ta' proċedura kompetittiva ta' sejħa għall-offerti.
            
         
               3.
            
            
               Il-perjodu ta' awtorizzazzjoni għat-tiftix u l-esplorazzjoni għandu jiġi ffissat għal ħames snin mid-data li fiha jidħol fis-seħħ il-ftehim dwar it-tiftix u l-esplorazzjoni, bi dritt li dan il-perjodu jiġi estiż skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Il-proċedura kompetittiva ta' sejħa għall-offerti li tiddetermina min jingħata l-awtorizzazzjoni msemmija fil-punt 1 għandha ssir fil-150 jum mid-data tal-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea, fil-bini tal-Ministeru għall-Ekonomija, l-Enerġija u t-Turiżmu fl-indirizz li ġej: ul. Triaditsa 8, Sofia, BULGARIA.
            
         
               5.
            
            
               Il-perjodu għax-xiri tal-fajl tas-sejħiet għall-offerti jagħlaq fil-17:00 fil-120 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               Il-perjodu li fih wieħed jista' jressaq l-applikazzjonijiet biex jieħu sehem fil-proċedura kompetittiva ta' sejħa għall-offerti jagħlaq fil-17:00 fil-130 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               Il-perjodu li fih wieħed jista' jressaq l-offerti skont il-fajl tas-sejħiet għall-offerti jagħlaq fil-17:00 fil-144 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               8.
            
            
               Mhuwiex obbligatorju li l-kandidati jkunu preżenti waqt il-proċedura kompettitiva ta' sejħa għall-offerti.
            
         
               9.
            
            
               Il-prezz tal-fajl tas-sejħiet għall-offerti għandu jiġi ffissat għal BGN 500. Il-fajl tas-sejħiet għall-offerti għandu jinxtara mill-Kamra Nru 802 fil-Ministeru għall-Ekonomija, l-Enerġija u t-Turiżmu fl-indirizz li ġej: ul. Triaditsa 8, Sofia, BULGARIA, fil-perjodu ta' żmien speċifikat fil-punt 5.
            
         
               10.
            
            
               Il-parteċipanti li jixtiequ jieħdu sehem fil-proċedura kompetittiva ta' sejħa għall-offerti għandhom ikunu konformi mar-rekwiżiti tal-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               11.
            
            
               L-offerti għandhom jiġu evalwati abbażi tal-programmi ta’ ħidma proposti, ir-riżorsi ddedikati għall-ħarsien ambjentali u t-taħriġ, il-bonusijiet u l-kapaċitajiet maniġerjali u finanzjarji, kif ipprovdut fil-fajl tas-sejħiet għall-offerti.
            
         
               12.
            
            
               Id-depożitu għall-parteċipazzjoni fil-proċedura kompetittiva ta' sejħa għall-offerti għandu jiġi ffissat għal BGN 10 000, li jkun pagabbli fil-perjodu ta' żmien speċifikat fil-punt 6 fil-kont bankarju tal-Ministeru għall-Ekonomija, l-Enerġija u t-Turiżmu li huwa indikat fil-fajl tas-sejħiet għall-offerti.
            
         
               13.
            
            
               L-applikanti li ma jiġux aċċettati fil-proċedura kompetittiva ta' sejħa għall-offerti għandhom jingħataw lura l-flus li jkunu ddepożitaw fi żmien 14-il jum wara li jkunu infurmati li ma ġewx aċċettati.
            
         
               14.
            
            
               Id-depożitu li jkun tefa' l-offerent li jintgħażel jintilef u d-depożiti tal-offerenti l-oħra għandhom jingħataw lura fi żmien 14-il jum mill-pubblikazzjoni ta' din id-deċiżjoni għall-għoti tal-awtorizzazzjoni għat-tiftix u l-esplorazzjoni fil-Gazzetta tal-Istat tal-Kunsill tal-Ministri.
            
         
               15.
            
            
               L-applikazzjonijiet li jkunu se jipparteċipaw fil-proċedura kompetittiva ta' sejħa għall-offerti u l-offerti skont il-proċedura kompetittiva ta' sejħa għall-offerti għandhom jitressqu għand il-Ministeru għall-Ekonomija, l-Enerġija u t-Turiżmu fl-indirizz ul. Triaditsa 8, Sofia, BULGARIA, bil-Bulgaru, skont ir-rekwiżiti tal-Artikolu 46 tal-Att dwar ir-Riżorsi Naturali ta' Taħt l-Art.
            
         
               16.
            
            
               L-offerti għandhom jissodisfaw ir-rekwiżiti u l-kundizzjonijiet speċifikati fil-fajl tas-sejħiet għall-offerti.
            
         
               17.
            
            
               Il-proċedura kompetittiva ta' sejħa għall-offerti għandha titwettaq f'każ li applikant wieħed biss jiġi aċċettat biex jieħu sehem fiha.
            
         
               18.
            
            
               Il-Ministeru għall-Ekonomija, l-Enerġija u t-Turiżmu huwa awtorizzat li:
               
                           18.1.
                        
                        
                           jibgħat din id-Deċiżjoni biex tiġi ppubblikata f'Il-Ġurnal Uffiċjali tal-Unjoni Ewropea, fil-Gazzetta tal-Istat u fuq is-sit tal-internet tal-Kunsill tal-Ministri;
                        
                     
                           18.2.
                        
                        
                           jorganizza l-andament tal-proċedura kompetittiva ta' sejħa għall-offerti.
                        
                     
         
               19.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Boyko BORISOV
      
      
         
            Is-Segretarju Ġenerali tal-Kunsill tal-Ministri
         
         Rosen ZHELYAZKOV
      
   
   
      ANNESS
      
         LISTA TA' KOORDINATI
      
      Koordinati ġeografiċi (Sistema tal-Koordinati fl-1950) tal-Blokk 1-14 Silistar:
      
                  1.
               
               
                  42° 48′ 43,999″ Tramuntana
               
               
                  28° 26′ 04,968″ Lvant
               
            
                  2.
               
               
                  42° 48′ 46,926″ Tramuntana
               
               
                  29° 07′ 28,811″ Lvant
               
            
                  3.
               
               
                  42° 11′ 23,914″ Tramuntana
               
               
                  29° 07′ 37,250″ Lvant
               
            
                  4.
               
               
                  41° 59′ 53,365″ Tramuntana
               
               
                  28° 19′ 31,334″ Lvant
               
            
                  5.
               
               
                  41° 58′ 54,165″ Tramuntana
               
               
                  28° 19′ 31,135″ Lvant
               
            
                  6.
               
               
                  41° 58′ 54,402″ Tramuntana
               
               
                  28° 06′ 56,901″ Lvant
               
            
                  7.
               
               
                  42° 25′ 29,736″ Tramuntana
               
               
                  28° 07′ 25,049″ Lvant
               
            
                  8.
               
               
                  42° 25′ 35,804″ Tramuntana
               
               
                  27° 56′ 08,903″ Lvant
               
            
                  9.
               
               
                  42° 41′ 47,106″ Tramuntana
               
               
                  27° 55′ 59,807″ Lvant
               
            
                  10.
               
               
                  42° 41′ 28,586″ Tramuntana
               
               
                  28° 25′ 54,941″ Lvant
               
            
                  11.
               
               
                  42° 48′ 43,999″ Tramuntana
               
               
                  28° 26′ 04,968″ Lvant